1080.
Na osnovu člana 128 stav 3 Zakona o vodama ("Službeni list RCG", broj 27/07), Ministarstvo poljoprivrede, šumarstva i vodoprivrede donijelo je
PRAVILNIK
O OBRASCU, BLIŽEM SADRŽAJU I NAČINU VOĐENJA VODNE KNJIGE
("Službeni list Crne Gore", br. 081/08 od 26.12.2008)
I OPŠTA ODREDBA
Član 1
Ovim pravilnikom propisuje se obrazac, bliži sadržaj i način vođenja vodne knjige.
II SADRŽAJ I NAČIN VOĐENJA VODNE KNJIGE
Član 2
Vodna knjiga se sastoji iz upisnika, zbirke isprava i tehničke dokumentacije.
Član 3
Upisnik vodne knjige sastoji se:
   - upisnika vodnih uslova;
   - upisnika vodnih saglasnosti;
   - upisnika vodnih dozvola;
   - upisnika vodnih naloga.
Upisnici iz stava 1 ovog člana, vode se u fizičkom i elektronskom obliku posebno, na obrascima koji su odštampani uz ovaj pravilnik (Prilozi od 1 do 4) i čine njegov sastavni dio.
Član 4
Upisnici vodne knjige u fizičkom obliku, sastoje se od odštampanih stranica koje su numerisane rednim brojevima, potpisane od lica koje vodi vodnu knjigu i ovjerene pečatom organa, koji vodi vodnu knjigu.
Na naslovnoj strani upisnika iz stava 1 ovog člana, odštampan je u lijevom gornjem uglu naziv organa koji vodi vodnu knjigu, u desnom gornjem uglu, broj sveske upisnika, arapskim brojem, u sredini, oznaka knjige za određeno vodno područje, odnosno jedinicu lokalne samouprave, zavisno od nadležnosti organa za vođenje vodne knjige.
Upisnici vodne knjige u elektronskom obliku objavljuju se na službenoj Web stranici organa koji vodi vodnu knjigu.
Član 5
Nadležni organ za izdavanje vodnih akata, unosi podatke o vodnim aktima u vodnu knjigu, u roku od sedam dana od dana nastanka podataka.
Član 6
Zbirka isprava sadrži rješenja o izdatim vodnim aktima, isprave i spise na osnovu kojih su izdati vodni akti.
Zbirka isprava i tehnička dokumentacija, na osnovu koje su izdata vodna akta, ostaju i čuvaju se kod organa koji vodi vodnu knjigu.
III PRELAZNA I ZAVRŠNA ODREDBA
Član 7
Danom stupanja na snagu ovog pravilnika prestaje da važi Pravilnik o sadržaju i načinu vođenja vodne knjige i katastra površinskih i podzemnih voda, korisnika i zagađivača voda, bujičnih tokova i erozivnih područja i vodoprivrednih objekata i postrojenja ("Službeni list RCG", broj 5/96).
Član 8
Ovaj pravilnik stupa na snagu osmog dana od dana objavljivanja u "Službenom listu Crne Gore".
Broj: 327/08-0701-8242/3
Podgorica, 25. decembra 2008. godine
Ministarstvo poljoprivrede, šumarstva i vodoprivrede
Ministar,
mr Milutin Simović, s.r.
Prilog 1

Prilog 2

Prilog 3

Prilog 4